Drie vas oor meisie se lyk onder bedFoto: SAPD/Facebook Kapt. Frederick van Wyk, woordvoerder van die polisie, sê die drie mans, tussen 24 en 38 jaar oud, is Dinsdagaand in hegtenis geneem. Hy sê die 10-jarige meisie se liggaam is vroeër Dinsdag onder ‘n bed in ‘n huis in Gugulethu gevind. “Die slagoffer het nog haar skoolbaadjie aangehad.” ‘n Familielid van die meisie het haar Maandag as vermis aangemeld. Van Wyk sê ‘n nadoodse ondersoek sal gedoen word om die oorsaak van haar dood te bepaal en vas te stel of sy seksueel aangerand is. Hy sê die verdagtes sal binnekort in die Athlone-landdroshof verskyn.